[{"text_idx": "#000000", "text": "Cael Mynediad at ein Talent"}, {"text_idx": "#000001", "text": "Nod y Clinig Busnes yw datblygu\u2019r berthynas rhwng y byd academaidd a diwydiant, sy\u2019n galluogi myfyrwyr PDC i ennill y sgiliau personol, yr ymwybyddiaeth a\u2019r ddisgyblaeth sy\u2019n hanfodol yn y gweithle."}, {"text_idx": "#000002", "text": "Mae\u2019n gynllun addysg lle mae grw\u0302p o fyfyrwyr yn cymryd rhan mewn \u2018cwmni ymgynghori\u2019 er mwyn rhoi cyngor i\u2019n cleientiaid. Cynigir y gwasanaeth i gwmni\u0308au o bob math, o fusnesau bach a chanolig, i sefydliadau aml-genedlaethol ac nid-er-elw. Mae\u2019r myfyrwyr yn mynd at wraidd y broblem, sy\u2019n arwain at adroddiad manwl a chyflwyno eu hargymhellion."}, {"text_idx": "#000003", "text": "Yn y flwyddyn olaf, mae myfyrwyr yn cynnig profiad ymgynghori llawn. Ar o\u0302l cwmpasu\u2019r prosiect, gall cleientiaid ddisgwyl grwpiau o dri/pedwar myfyriwr i fynd i\u2019r afael a\u0302 phroblem y sefydliad mewn ffordd ymarferol. Yn gyffredinol, mae hyn yn golygu ymweld a\u0302\u2019r sefydliad, cyfathrebu a\u0302 chleientiaid yngly\u0302n a\u0302\u2019u cynnydd, cynnal gwaith ymchwil sylfaenol neu eilaidd ar ran y cleient ac, yn olaf, gwneud argymhellion ar ffurf adroddiadau a chyflwyniadau."}, {"text_idx": "#000004", "text": "Adolygiad logisteg ac argymhellionArchwiliad adnoddau dynol ac argymhellionAstudiaethau dichonoldeb ar benderfyniadau strategol neu ehanguMarchnata digidol ac archwiliadau\u2019r cyfryngau cymdeithasolAdolygiadau marchnata strategolPerthynas tair ffordd (Sefydliadau / Ysgolheigion / Myfyrwyr)"}, {"text_idx": "#000006", "text": "Bydd y Clinig Busnes yn cynorthwyo cwmni\u0308au ymgynghori\u2019r myfyrwyr ac unigolion, gan ddarparu arweiniad priodol, yn bennaf drwy weithdai/goruchwylio rheolaidd a rhoi adborth pan fo angen. Mae\u2019r Clinig Busnes yn ymdrechu i gwmni\u0308au ymgynghori\u2019r myfyrwyr lunio adroddiadau a chyflwyniadau ymgynghori o\u2019r safon uchaf."}, {"text_idx": "#000007", "text": "Ni fydd cost am y cyngor na\u2019r wybodaeth a ddarperir gan y Clinig Busnes."}, {"text_idx": "#000008", "text": "Os oes gan eich sefydliad broblem benodol neu fwlch yn ei wybodaeth, byddai\u2019r Clinig Busnes yng Nghyfnewidfa PDC wrth ei fodd petaech yn cysylltu a\u0302 ni."}]